moj projekt

**PRTIČKOVE  DOGODIVŠČINE**

Ana Kitka me je po zajtrku ravno zavrgla v koš za papir. Ugotovil sem, da so tukaj tudi moji prijatelji in sorodniki.

Čez par dni se je cela vrečka, v kateri smo bili, začela premikati. Vse so stresli iz nje, razen mene. Veliko časa sem bil sam ujet v umazani plastični vrečki. Nato pa sem se začel deliti. Postal sem oče. Moji potomci so me malce narobe razumeli, vsi so me klicali: »Mami!«. Dopovedoval sem jim, da so zgrešili spol.

V vrečko so nato vstopile sovražne pločevinke.  Začele so se mi smejati, saj sem bil že skoraj čisto razkrojen. Nato sem se začel smejati še jaz, saj so moji potomci začeli jesti in razkrojevati sovražne pločevinke. Ugotovili smo, da smo se čisto pomešali, in da nas nihče več ne bo mogel ločiti. Med nekoristnimi odpadki bomo smrtni sovražniki skupaj do konca življenja.

Sledila je pot na smetišče. Ko smo prispeli tja, so nas zakopali v veliko luknjo in nihče več ni vedel za nas, razen podtalnica, ki se je ravno razvila pod luknjo.

Nauk zgodbe: NIKOLI NE MEŠAJ ODPADKOV!

 Nejc Furlan, 6. a